**การจัดกิจกรรมพัฒนาผู้เรียนของโรงเรียนคลองบางกระทึก**

**สังกัดสำนักงานเขตพื้นที่การศึกษา**

**ประถมศึกษานครปฐม เขต 2**

**ORGANIZING LEARNERS DEVELOPMENT ACTIVITIES**

**OF KLONGBANGKRATEUK SCHOOL UNDER**

 **NAKHONPATHOM PRIMARY**

**EDUCATIONAL SERVICE**

**AREA OFFICE 2**

ฐาริการ์ ท้าวยศ

นักศึกษาหลักสูตรครุศาตรมหาบัณฑิต สาขาวิชาการบริหารการศึกษา ปีการศึกษา 2559

มหาวิทยาลัยราชภัฏบ้านสมเด็จเจ้าพระยา

**บทคัดย่อ**

การวิจัยครั้งนี้มีวัตถุประสงค์เพื่อศึกษาระดับการจัดกิจกรรมพัฒนาผู้เรียนของโรงเรียนคลองบางกระทึก สังกัดสำนักงานเขตพื้นที่การศึกษาประถมศึกษานครปฐม เขต 2 ใน 3 ด้าน ประชากรที่ใช้ในการวิจัยได้แก่ ครูและนักเรียนโรงเรียนคลองบางกระทึก จำนวน 50 คน เครื่องมือที่ใช้ในการวิจัยได้แก่ แบบสอบถามมาตรประมาณค่า 5 ระดับและแบบตรวจสอบรายการ สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย และส่วนเบี่ยงเบนมาตรฐาน

ผลการวิจัยพบว่า ระดับการจัดกิจกรรมพัฒนาผู้เรียนของโรงเรียนคลองบางกระทึก สังกัดสำนักงานเขตพื้นที่การศึกษาประถมศึกษานครปฐม เขต 2 โดยรวมอยู่ในระดับมากเมื่อพิจารณาเป็นรายด้าน พบว่า ด้านกิจกรรมลูกเสือ - เนตรนารีมีค่าเฉลี่ยสูงสุดรอง ลงมาคือ ด้านกิจกรรมเพื่อสังคม และสาธารณประโยชน์ และด้านกิจกรรมชมรมวิถีพุทธ มีค่าเฉลี่ยต่ำสุด

**คำสำคัญ :** การจัดกิจกรรมพัฒนาผู้เรียน

**ABSTRACT**

 The purpose of this research was to study the organizing learners development activities of Klongbangkrateuk School under Nakhonpathom Primary Educational Service Area Office 2 in 3 aspects. The population included 50 teachers and students. Data was collected using 5-point rating scale questionnaire and checklist and was statistically analyzed in percentage, arithmetic mean, and standard deviation.

 The findings revealed that the organizing learners development activities of Klongbangkrateuk School under Nakhonpathom Primary Educational Service Area Office 2 were generally found at high level. After item analysis, all of them could be rated by mean score in descending order as follows: scouts activities, social activities and public benefit, and Buddhist association activities.

 **Keywords :** Organizing Learners Development Activities

**บทนำ**

 หลักสูตรแกนกลางการศึกษาขั้นพื้นฐาน พุทธศักราช 2551 มุ่งพัฒนาผู้เรียนทุกคน ซึ่งเป็นกำลังของชาติให้เป็นมนุษย์ที่มีความสมดุลทั้งด้านร่างกาย ความรู้ คุณธรรม มีจิตสำนึกในความเป็นพลเมืองไทยและพลเมืองโลก ยึดมั่นในการปกครองตามระบอบประชาธิปไตยอันมีพระมหากษัตริย์ทรงเป็นประมุข มีความรู้และทักษะพื้นฐาน รวมทั้งเจตคติที่จำเป็นต่อการศึกษา การประกอบอาชีพและการศึกษาตลอดชีวิต โดยมุ่งเน้นผู้เรียนเป็นสำคัญบนพื้นฐาน ความเชื่อว่าทุกคนสามารถเรียนรู้และพัฒนาตนเองได้เต็มตามศักยภาพการพัฒนา ที่สำคัญ คือ การพัฒนาที่สมดุลอย่างเป็นองค์รวมทุกด้านเพื่อความเป็นมนุษย์ที่สมบูรณ์ มีพื้นฐานทางจริยศาสตร์ ความเป็นคนดีทั้งร่างกาย สติปัญญา อารมณ์ และสังคม ผู้เรียนทุกคนในระดับการศึกษาขั้นพื้นฐานต้องสร้างองค์ความรู้ ทักษะหรือกระบวนการเรียนรู้ และคุณลักษณะอันพึงประสงค์ จึงจำเป็นต้องเรียนรู้ 8 กลุ่มสาระการเรียนรู้ คือ ภาษาไทย คณิตศาสตร์ วิทยาศาสตร์ สังคมศึกษา ศาสนาและวัฒนธรรม สุขศึกษาและพลศึกษา ศิลปะ การงานอาชีพและเทคโนโลยี ภาษาต่างประเทศและกิจกรรมพัฒนาผู้เรียน ซึ่งเป็นการบูรณาการองค์ความรู้ทักษะและเจตคติ ที่ เกิดจากการเรียนรู้ ทั้ง 8 กลุ่มสาระการเรียนรู้ และประสบการณ์ของผู้เรียนมาปฏิบัติเพื่อเสริมสร้างสมรรถนะสำคัญและคุณลักษณะอันพึงประสงค์ของผู้เรียนตามหลักสูตรแกนกลางการศึกษาขั้นพื้นฐาน พุทธศักราช 2551 ด้วยเหตุผลดังกล่าว กิจกรรมพัฒนาผู้เรียนจึงเป็นส่วนหนึ่งของหลักสูตรแกนกลางการศึกษาขั้นพื้นฐาน พุทธศักราช 2551 ที่ช่วยให้ผู้เรียนได้นำองค์ความรู้ทักษะจากการเรียนรู้และประสบการณ์ของผู้เรียนมาปฏิบัติกิจกรรมพัฒนาตนเอง เพื่อเป็นคนดีมีคุณธรรม จริยธรรม มีวินัยและมีจิตสำนึกสาธารณะที่ดีงาม เป็นคนมีปัญญาในการใช้ทักษะชีวิตการคิด การสื่อสาร การแก้ปัญหาและการใช้เทคโนโลยี และเป็นคนมีความสุขในการดำเนินชีวิตอย่างพอเพียงโดยอยู่ร่วมกับผู้อื่นในสังคมได้อย่างสร้างสรรค์ (กระทรวงศึกษาธิการ, 2551, น.1-3)

 โรงเรียนคลองบางกระทึก สำนักงานเขตพื้นที่การศึกษาประถมศึกษานครปฐม เขต 2 ได้ทำการจัดกิจกรรมพัฒนาผู้เรียนให้สอดคล้องกับหลักสูตรแกนกลางการศึกษาขั้นพื้นฐาน พุทธศักราช 2551 โดยมีหลักการจัดกิจกรรมพัฒนาผู้เรียน ดังนี้ 1) กำหนดวัตถุประสงค์และแนวทางปฏิบัติที่ชัดเจนเป็นรูปแบบ 2) จัดให้เหมาะสมกับวัย วุฒิภาวะ ความสนใจ ความถนัด และความสามารถของผู้เรียน 3) ใช้กระบวนการกลุ่มในการจัดประสบการณ์การเรียนรู้ ฝึกให้คิดวิเคราะห์ ซึ่งทางโรงเรียนคลองบางกระทึกได้แบ่งกิจกรรมพัฒนาผู้เรียนออกเป็น 3 กิจกรรมดังนี้ (โรงเรียนคลองบางกระทึก, น.9-55)

 1. กิจกรรมลูกเสือ - เนตรนารี ทางโรงเรียนได้จัดสถานที่สำหรับการจัดกิจกรรมที่หลากหลาย เช่น อาคารอเนกประสงค์ และสนามกีฬาของโรงเรียน ซึ่งทางโรงเรียนมีขั้นตอน การดำเนินงาน ดังนี้ มีการประชุมชี้แจงคณะครู ผู้เรียน ผู้ปกครอง เพื่อสร้างความเข้าใจในแนวเดียวกันสำรวจข้อมูลความพร้อมและความต้องการของสถานศึกษาชุมชนมีการวางแผนกิจกรรม และปฏิบัติกิจกรรมตามแผน นิเทศ ติดตาม สรุป และประเมินผลการปฏิบัติงานกิจกรรมลูกเสือ - เนตรนารี ของระดับชั้นประถมศึกษาปีที่ 1- 3 ประกอบด้วยหลักสูตรเตรียมลูกเสือสำรอง หลักสูตรดาวดวงที่ 1 หลักสูตรดาวดวงที่ 2 หลักสูตรดาวดวงที่ 3 กิจกรรมลูกเสือ - เนตรนารีของระดับชั้นประถมศึกษาปีที่ 4 - 6 ประกอบด้วย หลักสูตรลูกเสือตรี หลักสูตรลูกเสือโท และหลักสูตรลูกเสือเอกรวมทั้งปี 40 ชั่วโมงโดยใช้สื่อประกอบการจัดกิจกรรมดังนี้ ไมโครโฟน ลำโพง กลอง เพลงประกอบ เสาธง ธงชาติ นกหวีด เชือกไม้พลองหรือไม้ง่ามลูกเสือ - เนตรนารี และเอกสารประกอบการสอนซึ่งเป็นการส่งเสริม ให้ครู นักเรียน และผู้ปกครองได้มีส่วนร่วมในการเข้าร่วมกิจกรรมลูกเสือ - เนตรนารี เพื่อพัฒนาผู้เรียนให้มีระเบียบวินัย มีความเป็นผู้นำผู้ตามที่ดี และพัฒนาผู้เรียนให้มีทักษะการทำงานร่วมกันรู้จักแก้ปัญหา มีเหตุผล ช่วยเหลือแบ่งปัน และมีคุณธรรมจริยธรรม ซึ่งเป็นไปตามวัตถุประสงค์ของกิจกรรมพัฒนาผู้เรียน

 2. กิจกรรมชมรมวิถีพุทธ เป็นกิจกรรมตามความสนใจที่มุ่งเน้นเติมเต็มความรู้ความชำนาญ และประสบการณ์ของผู้เรียนให้กว้างยิ่งขึ้น ซึ่งสอดคล้องกับการเรียนการสอนตามแนวทางคำสอนของพระพุทธศาสนา จัดร้อยเรียงเนื้อหาหลักสูตรด้วยการเอาชีวิตเป็นตัวตั้ง เน้นเรื่องปัญญาในพุทธศาสนา คือ ความเข้าใจว่าทุกสิ่งมีความไม่แน่นอนกิจการเปลี่ยนแปลงตลอดเวลามีการเกิดขึ้น ตั้งอยู่ และดับไป ตามหลักของไตรลักษณ์ที่ทุกคนทุกชีวิตต้องพบต้องเจอ และพัฒนาความรู้ ความสามารถ ด้านการคิดวิเคราะห์เพื่อให้เกิดทักษะประสบการณ์ มีคุณธรรม จริยธรรม และค่านิยมที่พึงประสงค์ตรงตามวัตถุประสงค์ของการจัดกิจกรรมตามความถนัดและความสนใจของผู้เรียนซึ่งทางโรงเรียนคลองบางกระทึกได้จัดกิจกรรมชมรมวิถีพุทธ 1 ชมรมซึงมีสื่อประกอบการจัดกิจกรรมดังนี้ ไมโครโฟน ลำโพง คอมพิวเตอร์ โปรเจคเตอร์ เอกสารประกอบการสอน โดยมีขั้นตอนการจัดตั้งชมรมวิถีพุทธดังนี้ มีการประกาศรับผู้เรียนเข้าชมรมตามความสนใจและจัดกิจกรรมกลุ่มสร้างความสัมพันธ์ ทำการเลือกประธาน รองประธานร่างระเบียบว่าด้วยการจัดกิจกรรมชมรมวิถีพุทธเพื่อเสนอขออนุมัติจากผู้บริหารและทำการเผยแพร่ให้ครู ผู้เรียนทั้งโรงเรียนรับทราบ และถือเป็นแนวปฏิบัติ

 3. กิจกรรมเพื่อสังคมและสาธารณประโยชน์เป็นกิจกรรมที่ส่งเสริมให้ผู้เรียนบำเพ็ญตนให้เป็นประโยชน์ต่อครอบครัว ชุมชน สังคม และประเทศชาติในลักษณะอาสาสมัครเพื่อช่วย ขัดเกลาจิตใจของผู้เรียนให้มีความเมตตากรุณา มีความเสียสละ และมีจิตสาธารณะเพื่อช่วยสร้างสรรค์สังคมให้อยู่ร่วมกันอย่างมีความสุขซึงมีสื่อประกอบการจัดกิจกรรมดังนี้ ไมโครโฟน ลำโพง คอมพิวเตอร์ โปรเจคเตอร์ เอกสารประกอบการสอนเพื่อช่วยส่งเสริมให้ผู้เรียนได้เรียนรู้ และเข้าใจกระบวนการจัดกิจกรรมในลักษณะกิจกรรมบำเพ็ญประโยชน์ และกิจกรรมอาสาสมัคร เพื่อแสดงความรับผิดชอบ เสียสละต่อสังคม และมีจิตสาธารณะ สอดคล้องกับขอบข่ายของกิจกรรมเพื่อสังคมและสาธารณประโยชน์

 สรุปผลจากการจัดกิจกรรมพัฒนาผู้เรียนที่ผ่านมา พบว่าทางโรงเรียนคลองบางกระทึก นั้นมีปัญหาหลายด้านในการจัดกิจกรรมพัฒนาผู้เรียน ซึ่งได้แก่ ด้านวัสดุอุปกรณ์ และด้านสถานที่ เพื่ออำนวยความสะดวกในการจัดกิจกรรมในกิจกรรมต่างๆ ด้านวัสดุอุปกรณ์พบปัญหา ดังนี้มีวัสดุอุปกรณ์ไม่เพียงพอในการจัดกิจกรรม และวัสดุอุปกรณ์ชำรุดง่ายใช้งานไม่คงทนด้านสถานที่พบปัญหา ดังนี้ สถานที่คับแคบมีจำกัดไม่เพียงพอไม่อำนวยความสะดวกในการจัดกิจกรรมดังนั้นผู้วิจัยมีความสนใจ ที่จะศึกษา เรื่องการจัดกิจกรรมพัฒนาผู้เรียนของโรงเรียนคลองบางกระทึกโดยศึกษาจากความคิดเห็นของครูและนักเรียนชั้นประถมศึกษาปีที่ 6 ของโรงเรียนคลองบางกระทึก สำนักงานเขตพื้นที่การศึกษาประถมศึกษานครปฐม เขต 2 เพื่อนำข้อมูลที่ได้จากการศึกษาเสนอต่อผู้บริหาร และผู้เกี่ยวข้องใช้ในการจัดทำแผนปฏิบัติการเพื่อวางแผนให้สอดคล้องกับกลยุทธ์ และบรรลุวัตถุประสงค์ที่ตั้งไว้เพื่อพัฒนาแนวทางการจัดกิจกรรมพัฒนาผู้เรียนของโรงเรียนคลองบางกระทึกให้มีประสิทธิภาพดียิ่งขึ้นต่อไป

**วัตถุประสงค์ของการวิจัย**

 เพื่อศึกษาระดับการจัดกิจกรรมพัฒนาผู้เรียนของโรงเรียนคลองบางกระทึกสังกัดสำนักงานเขตพื้นที่การศึกษาประถมศึกษานครปฐม เขต 2

**วิธีการดำเนินการวิจัย**

 ในการวิจัยเรื่อง การจัดกิจกรรมพัฒนาผู้เรียนของโรงเรียนคลองบางกระทึกสังกัดสำนักงานเขตพื้นที่การศึกษาประถมศึกษานครปฐม เขต 2 ผู้วิจัยได้ดำเนินการตามขั้นตอนดังนี้

 1. ประชากรที่ใช้ในการวิจัยครั้งนี้ ได้แก่ ครูและนักเรียนชั้นประถมศึกษาปีที่ 6 ของโรงเรียนคลองบางกระทึก สังกัดสำนักงานเขตพื้นที่การศึกษาประถมศึกษานครปฐมเขต 2 จำนวน 50 คน

 2. เครื่องมือที่ใช้ในการวิจัยครั้งนี้ เป็นแบบสอบถาม แบ่งออกเป็น 2 ตอน คือ

 ตอนที่ 1 สอบถามเกี่ยวกับสถานภาพของผู้ตอบแบบสอบถาม ประกอบด้วย เพศ อายุและระดับการศึกษา มีลักษณะเป็นแบบตรวจสอบรายการ (Checklist)

 ตอนที่ 2 สอบถามเกี่ยวกับการจัดกิจกรรมพัฒนาผู้เรียนของโรงเรียนคลองบางกระทึกสังกัดสำนักงานเขตพื้นที่การศึกษาประถมศึกษานครปฐมเขต 2 ประกอบด้วย 3 ด้าน 1) ด้านกิจกรรมลูกเสือ-เนตรนารี 2).ด้านกิจกรรมชมรมวิถีพุทธ 3).ด้านกิจกรรมเพื่อสังคมและสาธารณประโยชน์ มีลักษณะเป็นมาตราส่วนประมาณค่า (Rating Scale) ใน 5 ระดับตามแบบของลิเคอร์ท (Likert, 1967)

 3. การเก็บรวบรวมข้อมูล ผู้วิจัยได้ดำเนินการเก็บรวบรวมข้อมูลตามขั้นตอนดังนี้

 3.1 นำหนังสือจากบัณฑิตวิทยาลัย มหาวิทยาลัยราชภัฏบ้านสมเด็จเจ้าพระยา ไปขอความร่วมมือ จากผู้อำนวยการโรงเรียนคลองบางกระทึก สังกัดสำนักงานเขตพื้นที่การศึกษาประถมศึกษานครปฐม เขต 2 เพื่อแจกแบบสอบถามให้กับประชากรเพื่อเก็บรวบรวมข้อมูล

 3.2 ผู้วิจัยเก็บรวบรวมข้อมูล โดยการแจกแบบสอบถามด้วยตนเองกับประชากร จำนวน 50 คน ได้รับคืนมา 50 ฉบับ คิดเป็นร้อยละ 100

 4. การวิเคราะห์ข้อมูล

 การวิเคราะห์ข้อมูลและการประมวลผลข้อมูลในการวิจัยครั้งนี้ ผู้วิจัยใช้โปรแกรมสำเร็จรูป ตามขั้นตอนดังนี้

 4.1 วิเคราะห์สถานภาพของผู้ตอบแบบสอบถาม โดยใช้ค่าร้อยละ

 4.2 วิเคราะห์การจัดกิจกรรมพัฒนาผู้เรียนของโรงเรียนคลองบางกระทึก สังกัดสำนักงานเขตพื้นที่การศึกษาประถมศึกษานครปฐมเขต 2 โดยใช้ค่าเฉลี่ยและส่วนเบี่ยงเบนมาตรฐาน

**ผลการวิจัย**

 ผลการวิจัยเรื่องการจัดกิจกรรมพัฒนาผู้เรียนของโรงเรียนคลองบางกระทึก พบว่า โดยรวมทั้ง 3 ด้านอยู่ในระดับมาก เมื่อพิจารณาเป็นรายด้าน พบว่า ด้านกิจกรรมลูกเสือ - เนตรนารี มีค่าเฉลี่ยสูงสุด รองลงมา คือ ด้านกิจกรรมเพื่อสังคมและสาธารณประโยชน์ ส่วนด้านกิจกรรมชมรมวิถีพุทธมีค่าเฉลี่ยต่ำสุด

 โดยมีรายละเอียดของผลการวิจัยในแต่ละด้านดังนี้

 1. ด้านกิจกรรมลูกเสือ - เนตรนารีโดยรวมอยู่ในระดับมาก เมื่อพิจารณาเป็นรายข้อพบว่าโรงเรียนมีโครงสร้างการบริหารงานการจัดกิจกรรมลูกเสือ - เนตรนารีมีความเหมาะสมมากน้อยเพียงใดมีค่าเฉลี่ยสูงสุด รองลงมา คือ โรงเรียนมุ่งส่งเสริมพัฒนาการทางร่างกายสติปัญญา และจิตใจของการจัดกิจกรรมลูกเสือ - เนตรนารีมากน้อยเพียงใด ส่วนโรงเรียนมีสถานที่ที่ใช้ในการจัดกิจกรรมลูกเสือ - เนตรนารีมีความเหมาะสมมากน้อยเพียงใดมีค่าเฉลี่ยต่ำสุด

 2. ด้านกิจกรรมชมรมวิถีพุทธโดยรวมอยู่ในระดับมาก เมื่อพิจารณาเป็นรายข้อพบว่าโรงเรียนมีการปลูกฝังให้นักเรียนเป็นผู้มีคุณธรรม จริยธรรมมากน้อยเพียงใดมีค่าเฉลี่ยสูงสุดรองลงมา คือ กิจกรรมชมรมวิถีพุทธของโรงเรียนมีความหลากหลาย เพื่อตอบสนองความสนใจที่มุ่งเน้นเติมเต็มความรู้ ความชำนาญ และประสบการณ์ของผู้เรียนให้กว้างขวางยิ่งขึ้น มากน้อยเพียงใดส่วนโรงเรียนมีการปลูกฝังการมีวินัยในการดำเนินชีวิตที่ดีงามต่อตนเองและผู้อื่นมากน้อยเพียงใดมีค่าเฉลี่ยต่ำสุด

3. ด้านกิจกรรมเพื่อสังคมและสาธารณประโยชน์โดยรวมอยู่ในระดับมาก เมื่อพิจารณาเป็นรายข้อพบว่าโรงเรียนได้มีส่วนร่วมช่วยเหลือชุมชนเกี่ยวกับกิจกรรมเพื่อสังคมและสาธารณประโยชน์มากน้อยเพียงใดมีค่าเฉลี่ยสูงสุด รองลงมา คือ โรงเรียนส่งเสริมให้นักเรียนมีจิตอาสา และตระหนักถึงความสำคัญในการเข้าร่วมกิจกรรมเพื่อสังคมและสาธารณประโยชน์มากน้อยเพียงใด ส่วนโรงเรียน มีการจัดแหล่งการเรียนรู้สถานที่ที่หลากหลายให้ผู้เรียนได้เข้าร่วมกิจกรรมเพื่อสังคมและสาธารณประโยชน์มากน้อยเพียงใดมีค่าเฉลี่ยต่ำสุด

**อภิปรายผล**

จากผลการวิจัยเรื่องการจัดกิจกรรมพัฒนาผู้เรียนของโรงเรียนคลองบางกระทึกสังกัดสำนักงานเขตพื้นที่การศึกษาประถมศึกษานครปฐม เขต 2 พบว่า โดยรวมอยู่ในระดับมากทั้งนี้เป็นเพราะว่าโรงเรียนมีการจัดกิจกรรมลูกเสือ-เนตรนารี กิจกรรมชมรมวิถีพุทธ และกิจกรรมเพื่อสังคม และสาธารณประโยชน์อย่างเป็นระบบมีโครงสร้างการบริหารงานที่ดีมีการวางแผน และดำเนินการตามแผนที่วาง และอีกทั้งยังมุ่งส่งเสริมพัฒนาการทางร่างกาย สติปัญญาและจิตใจของ ผู้เรียนให้ผู้เรียนทำกิจกรรมร่วมกับผู้อื่นอย่างมีระเบียบวินัย พร้อมเป็นผู้เสียสละ ส่วนด้านผู้บริหารของโรงเรียนก็ให้ความสำคัญกับการจัดกิจกรรมให้กับผู้เรียนเน้นการปลูกฝังให้ผู้เรียนเป็นผู้มีคุณธรรม จริยธรรม และทางโรงเรียนยังส่งเสริมกิจกรรมวันสำคัญต่างๆ ทางศาสนา ส่งเสริมให้มีการสวดมนต์ไหว้พระเป็นประจำ ส่วนกิจกรรมเพื่อสังคม และสาธารณประโยชน์โรงเรียนได้มีส่วนร่วมช่วยเหลือชุมชนเกี่ยวกับกิจกรรมเพื่อสังคมและสาธารณประโยชน์ฝึกให้นักเรียนมีจิตอาสา และตระหนักถึงความสำคัญในการเข้าร่วมกิจกรรมเพื่อสังคมและสาธารณประโยชน์ และยังมีการประชาสัมพันธ์ แจ้งข้อมูลข่าวสารต่างๆที่หลากหลายเพื่อช่วยเหลือชุมชนมีการติดตามประเมินผลการจัดกิจกรรมเพื่อสังคมและสาธารณประโยชน์เป็นอย่างดี สอดคล้องกับงานวิจัยของ ชมัยพร แก้วชิณ (2549, น.108-122) ได้ทำการประเมินการจัดกิจกรรมพัฒนาผู้เรียนในโรงเรียนเครือข่ายการใช้หลักสูตรการศึกษาขั้นพื้นฐานพุทธศักราช 2544 ตามความคิดเห็นของข้าราชการครู และนักเรียน สังกัดสำนักงานเขตพื้นที่การศึกษาอุบลราชธานี และเพื่อเปรียบเทียบการจัดกิจกรรมพัฒนาผู้เรียนในโรงเรียนเครือข่าย การใช้หลักสูตรการศึกษาขั้นพื้นฐานพุทธศักราช 2544 ตามความคิดเห็นของข้าราชการครูและนักเรียน สังกัดสำนักงานเขตพื้นที่การศึกษาอุบลราชธานีจำแนกตามตำแหน่งระดับการศึกษา และขนาดของโรงเรียนกลุ่มตัวอย่างที่ใช้ในการวิจัยในครั้งนี้ ได้แก่ ข้าราชการครู และนักเรียนในโรงเรียนเครือข่ายการใช้หลักสูตรการศึกษาขั้นพื้นฐานพุทธศักราช 2544 สังกัดสำนักงานเขตพื้นที่การศึกษาอุบลราชธานี ปีการศึกษา 2547 จำนวน 26 โรงเรียนโดยการสุ่มตัวอย่างแบบแบ่งชั้นตามขนาดของสถานศึกษาและจากตารางของ Krejcie and Morgan จำแนกเป็นผู้บริหารโรงเรียนจำนวน 24 คน ครูผู้สอนจำนวน 217 คน นักเรียนชั้นประถมศึกษา ปีที่ 6 และนักเรียนชั้นประถมศึกษาปีที่ 3 จำนวน 377 คน รวมกลุ่มตัวอย่างทั้งสิ้นจำนวน 618 คน พบว่าการจัดกิจกรรมพัฒนาผู้เรียนในโรงเรียนเครือข่ายการใช้หลักสูตรการศึกษาขั้นพื้นฐานพุทธศักราช 2544 โดยรวม และรายด้าน คือ ด้านบริบท ด้านผลผลิต ด้านปัจจัย และด้านกระบวนการอยู่ในระดับมาก และสอดคล้องกับงานวิจัยของ เฉลิมพล พันธ์บัว (2549, น.78-87) ได้ทำการศึกษา ความสัมพันธ์ระหว่างพฤติกรรม ด้านแรงจูงใจ และการติดต่อสื่อสารกับบทบาทของผู้บริหารในการ จัดกิจกรรมพัฒนาผู้เรียนในสถานศึกษาขั้นพื้นฐาน สังกัดสำนักงานเขตพื้นที่การศึกษากรุงเทพมหานคร และเปรียบเทียบการจัดกิจกรรมพัฒนาผู้เรียนของผู้บริหารสถานศึกษา จำแนกตามวุฒิการศึกษา ประสบการณ์ทำงาน และขนาดของโรงเรียน กลุ่มตัวอย่างที่ใช้ในการวิจัย คือ รองผู้อำนวยการสถานศึกษาฝ่ายกิจกรรมนักเรียน หัวหน้ากลุ่มบริหารกิจการนักเรียน และหัวหน้ากลุ่มกิจกรรมพัฒนาผู้เรียน สถานศึกษาระดับมัธยมศึกษาสังกัดสำนักงานเขตพื้นที่การศึกษากรุงเทพมหานครจำนวน 204 คน เครื่องมือที่ใช้ในการวิจัยเป็นแบบสอบถาม ผลการวิจัยพบว่าผู้บริหารสถานศึกษามีพฤติกรรมด้านแรงจูงใจ การติดต่อสื่อสารอยู่ในระดับมาก และผู้บริหารสถานศึกษามีบทบาทในการจัดกิจกรรมพัฒนาผู้เรียน อยู่ในระดับมาก ยังสอดคล้องกับ นิตยา มูลสาร (2552, น.27) ได้ศึกษาเรื่องการจัดกิจกรรมพัฒนาผู้เรียนของโรงเรียนมัธยมศึกษาในจังหวัดเชียงใหม่ พบว่าสภาพการดำเนินงานกิจกรรมพัฒนาผู้เรียน ของโรงเรียนในสภาพรวมอยู่ในระดับมากทั้งนี้ เพราะได้รับความร่วมมือจากผู้ปกครอง ชุมชน และได้รับการสนับสนุนจากคณะกรรมการสถานศึกษา ผู้บริหารสถานศึกษาอย่างจริงจัง

ส่วนผลการวิจัยเมื่อพิจารณาเป็นรายด้าน ผู้วิจัยอภิปรายผลในแต่ละด้านดังนี้

 **1. ด้านกิจกรรมลูกเสือ - เนตรนารี** พบว่า โดยรวมอยู่ในระดับมาก ทั้งนี้อาจเป็นเพราะว่าโรงเรียนมีโครงสร้างการบริหารงานในการจัดกิจกรรมลูกเสือ - เนตรนารีไว้อย่างเหมาะสมเป็นไปตามบริบทของโรงเรียนซึ่งทางโรงเรียนก็ได้มุ่งส่งเสริมพัฒนาการทางด้านร่างกาย สติปัญญา และจิตใจ ของผู้เรียนและกิจกรรมลูกเสือ – เนตรนารียังเป็นกิจกรรมที่ส่งเสริมให้ผู้เรียนได้มีส่วนร่วมในการลงมือทำกิจกรรมร่วมกับผู้อื่นเพื่อปลูกฝังความมีระเบียบวินัยและความเสียสละนอกจากนี้ผู้บริหาร ของโรงเรียนยังให้ความสำคัญในการจัดกิจกรรมอื่นๆ ที่ส่งเสริมกิจกรรมตามหลักสูตร เช่น การอยู่ค่ายพักแรม อีกประการหนึ่ง โรงเรียนมีการวัดผลประเมินผล การจัดกิจกรรมลูกเสือ - เนตรนารีเพื่อนำไปปรับปรุงในการพัฒนากิจกรรมลูกเสือ - เนตรนารีต่อไป และมีการพัฒนาการดำเนินงานกิจกรรมลูกเสือ - เนตรนารีอย่างต่อเนื่อง สอดคล้องกับงานวิจัยของ มณี นครไชยศรี (2551, น.26) ได้วิจัยการจัดกิจกรรมพัฒนาผู้เรียนในโรงเรียนมงฟอร์ตวิทยาลัยจังหวัดเชียงใหม่ พบว่าในด้านการจัดกิจกรรมลูกเสือ - เนตรนารี มีสภาพการดำเนินงานอยู่ในระดับมาก ทั้งนี้เป็นเพราะการจัดกิจกรรม ครบทุกขั้นตอนตั้งแต่การวางแผน จนถึงการประเมินผลและการสรุปผล ด้านกิจกรรมตามความถนัดและความสนใจของนักเรียนได้รับการสนับสนุนจากผู้บริหารอย่างเต็มที่และมีการพัฒนาไปพร้อมกันทั้งในส่วนของครูและนักเรียนในลักษณะของการแลกเปลี่ยนด้านกิจกรรมเพื่อสังคมและสาธารณประโยชน์ได้รับความร่วมมือจากชุมชนผู้ปกครองในลักษณะเครือข่าย

 **2. ด้านกิจกรรมชมรมวิถีพุทธ** พบว่า โดยรวมอยู่ในระดับมาก ทั้งนี้อาจเป็นเพราะว่าโรงเรียนมีการปลูกฝังให้นักเรียนเป็นผู้มีคุณธรรม จริยธรรม และกิจกรรมชมรมวิถีพุทธของโรงเรียนคลองบางกระทึกยังมีความหลากหลาย และตอบสนองความสนใจของผู้เรียนมุ่งส่งเสริมให้ผู้เรียนมีพัฒนาการที่ดีขึ้นเน้นการเติมเต็มความรู้ ความชำนาญ และประสบการณ์ของผู้เรียนให้กว้างขวางยิ่งขึ้น อีกทั้งผู้บริหารของโรงเรียนก็ให้ความสำคัญกับการจัดกิจกรรมชมรมวิถีพุทธ มีการจัดกิจกรรมได้เหมาะสมกับความต้องการ และความถนัดของผู้เรียนซึ่งโรงเรียนยังส่งเสริมกิจกรรมวันสำคัญต่างๆ ทางศาสนา จัดกิจกรรมที่เหมาะสมให้กับผู้เรียนและฝึกให้ผู้เรียนได้ทำกิจกรรมการสวดมนต์ไหว้พระทุกๆ วันศุกร์ซึ่งทางโรงเรียนก็ได้มีการกำกับติดตามเพื่อวัดผลประเมินผลโดยเน้นให้คุณครูที่สอน หรือจัดกิจกรรมเป็นผู้ติดตาม ประเมินผลในการจัดกิจกรรมชมรมวิถีพุทธซึ่งเป็นไปตามแผนที่กำหนดให้บรรลุวัตถุประสงค์ และนำผลที่ได้ไปปรับใช้ให้เหมาะสมกับกิจกรรมชมรมวิถีพุทธ ต่อไปในอนาคต อีกอย่างทางโรงเรียนก็ฝึกให้ผู้เรียนเป็นทั้งผู้นำ และผู้ตามที่ดีอยู่บนพื้นฐานความถูกต้องสามารถกระทำตนให้เป็นประโยชน์ต่อสังคม และพัฒนาจิตใจให้มีความเข้มแข็งสงบสุข สอดคล้องกับงานวิจัยของ พิชัย สดเอี่ยม (2547,น.72-80) การวิจัยในครั้งนี้มีวัตถุประสงค์เพื่อการศึกษากระบวนการจัดกิจกรรมพัฒนาผู้เรียน ปัญหาและข้อเสนอแนะในการจัดกิจกรรมพัฒนาผู้เรียนให้มีคุณธรรมจริยธรรม ประชากรที่ใช้ในการวิจัยครั้งนี้ประกอบด้วย ผู้บริหารโรงเรียน ประธานกรรมการสถานศึกษา ครูหัวหน้ากิจกรรมพัฒนาผู้เรียน ครูที่ปรึกษากิจกรรมพัฒนาผู้เรียน ตามจำนวนกิจกรรมของแต่ละโรงเรียน ผู้ปกครองที่ได้รับเลือกตั้งเป็นคณะกรรมการสถานศึกษาขั้นพื้นฐาน เครื่องมือ ที่ใช้ในการวิจัยเป็นแบบสอบถามแบบเลือกตอบ มาตราส่วนประมาณค่า และแบบปลายเปิด วิเคราะห์ข้อมูลโดยการหาค่าร้อยละ ค่าเฉลี่ยส่วนเบี่ยงเบนมาตรฐาน และค่าความถี่ ผลการวิจัยพบว่า การจัดกิจกรรมพัฒนาผู้เรียนให้มีคุณธรรม จริยธรรม ในด้านหลักการจัดกิจกรรมพัฒนาผู้เรียน ด้านแนวการจัดกิจกรรมพัฒนาผู้เรียน ด้านบทบาทของผู้ที่เกี่ยวข้องต่อการจัดกิจกรรมพัฒนาผู้เรียน ด้านขั้นตอนการจัดกิจกรรมพัฒนาผู้เรียน และด้านการประเมินผลการจัดกิจกรรมพัฒนาผู้เรียนให้มีคุณธรรม จริยธรรม ในภาพรวม มีการดำเนินการอยู่ในระดับมาก สำหรับความคิดเห็นเพิ่มเติม เกี่ยวกับปัญหา และข้อเสนอแนะ ของผู้ที่เกี่ยวข้อง ในการจัดกิจกรรมพัฒนาผู้เรียนให้มีคุณธรรม จริยธรรม ที่มีความถี่สูงสุดในด้านต่างๆ มีดังนี้ ด้านหลักการจัดกิจกรรมพัฒนาผู้เรียน ปัญหา คือ บุคลากรมีไม่เพียงพอ มีงานพิเศษอื่นๆ มากจึงไม่สามารถจัดกิจกรรมได้ตามความสนใจ และความถนัดความสามารถของผู้เรียน ข้อเสนอแนะ คือ จัดให้ครูรับผิดชอบ กิจกรรมโดยตรง และเปิดโอกาสให้ผู้ปกครอง และชุมชน เข้ามามีส่วนร่วมในการจัดกิจกรรม ด้านแนวการจัดกิจกรรมผู้เรียนปัญหา คือ ครูที่ปรึกษาต้องรับผิดชอบงานพิเศษมากนอกจากนี้ยังสอนหลายกลุ่มสาระการเรียนรู้ ทำให้กิจกรรมพัฒนาผู้เรียนต้องใช้เวลาอื่นนอกตาราง และการจัดกิจกรรมไม่เกื้อกูลส่งเสริมการเรียนครบตามกลุ่มสาระการเรียนรู้ต่างๆ ข้อเสนอแนะควรแบ่งงานให้ทั่วถึง และลดภาระงานอื่นๆ โดยจัดให้มีครูรับผิดชอบกิจกรรมโดยตรง ด้านบทบาทของผู้ที่เกี่ยวข้องต่อการจัดกิจกรรมพัฒนาผู้เรียน ปัญหา คือ ครูที่ปรึกษา กิจกรรมไม่ดำเนินการตามบทบาทหน้าที่ ของตนที่จะประสานงาน และอำนวยความสะดวกให้กิจกรรมบรรลุตามวัตถุประสงค์

 **3. ด้านกิจกรรมเพื่อสังคมและสาธารณประโยชน์** พบว่าโดยรวมอยู่ในระดับมากทั้งนี้ อาจเป็นเพราะว่าโรงเรียนมีโครงสร้างการบริหารงานการจัดกิจกรรมเพื่อสังคมและสาธารณประโยชน์ที่มีความเหมาะสมและมีการติดตามประเมินผลการจัดกิจกรรมเพื่อสังคมและสาธารณประโยชน์อย่างต่อเนื่องซึ่งทางโรงเรียนมีการดำเนินงานอย่างเป็นระบบเป็นไปตามแผนที่กำหนดไว้ และ ได้มีส่วนร่วมช่วยเหลือชุมชน ส่งเสริมให้นักเรียนมีจิตอาสา และตระหนักถึงความสำคัญในการ เข้าร่วมกิจกรรม เพื่อสังคมและสาธารณประโยชน์ ส่วนโรงเรียนก็มีการจัดแหล่งการเรียนรู้ที่หลากหลายให้เหมาะ แก่สถานที่นั้นๆ ให้ผู้เรียนได้เข้าร่วมกิจกรรม ซึ่งอีกประการหนึ่งที่สำคัญทางโรงเรียนมีการประชาสัมพันธ์แจ้งข้อมูลข่าวสาร เกี่ยวกับกิจกรรมเพื่อสังคมและสาธารณประโยชน์ ให้ชุมชน ได้รับทราบการจัดสรร หรือสนับสนุนวัสดุอุปกรณ์ในการจัดกิจกรรมเพื่อสังคมและสาธารณประโยชน์ได้อย่างเหมาะสม และเน้นให้นักเรียนเห็นคุณค่าของการใช้เวลาว่างในการทำประโยชน์เพื่อสังคม ซึ่งสอดคล้องกับงานวิจัยของ มณี นครไชยศรี (2551, น.26) ได้วิจัยการจัดกิจกรรมพัฒนาผู้เรียน ในโรงเรียนมงฟอร์ตวิทยาลัยจังหวัดเชียงใหม่ พบว่า ในด้านการจัดกิจกรรมลูกเสือ - เนตรนารี มีสภาพการดำเนินงานอยู่ในระดับมาก ทั้งนี้เป็นเพราะการจัดกิจกรรมครบทุกขั้นตอนตั้งแต่การวางแผน จนถึงการประเมินผล และการสรุปผล ด้านกิจกรรมตามความถนัดและความสนใจของนักเรียนได้รับการสนับสนุนจากผู้บริหารอย่างเต็มที่ และมีการพัฒนาไปพร้อมกันทั้งในส่วนของครู และนักเรียน ในลักษณะของการแลกเปลี่ยน ด้านกิจกรรมเพื่อสังคมและสาธารณประโยชน์ ได้รับความร่วมมือ จากชุมชนผู้ปกครองในลักษณะเครือข่าย

**ข้อเสนอแนะ**

 **ข้อเสนอแนะเพื่อการปฏิบัติ**

1. ด้านกิจกรรมลูกเสือ - เนตรนารี โรงเรียนควรมีการปลูกฝังและส่งเสริมให้ผู้เรียนรู้จัก

การบำเพ็ญประโยชน์แก่สังคมให้มากยิ่งขึ้นเพื่อเป็นการฝึกฝนให้ผู้เรียนรู้จักการช่วยเหลือผู้คน ชุมชนและสังคม รู้จักความมีน้ำใจ มีจิตอาสา อีกประการหนึ่งโรงเรียนควรจัดสถานที่ที่ใช้ในการจัดกิจกรรมลูกเสือ - เนตรนารี ให้มีความเหมาะสมกับกิจกรรมเพื่อพัฒนาคุณภาพครูผู้สอนและส่งเสริมให้กิจกรรมมีความพร้อมและน่าสนใจให้แก่ผู้เรียน

1. ด้านกิจกรรมชมรมวิถีพุทธ โรงเรียนควรมีการจัดกิจกรรมให้เหมาะสมกับความต้องการ และความถนัด ของผู้เรียนให้มากโดยมีกิจกรรมที่หลากหลายเน้นการปลูกฝังการมีวินัยในการดำเนินชีวิตที่ดีงามต่อตนเองและผู้อื่น อีกทั่งผู้บริหารของโรงเรียนควรให้ความสำคัญกับการจัดกิจกรรมชมรมวิถีพุทธให้มากขึ้นยิ่งขึ้นเพื่อให้โรงเรียนฝึกให้ผู้เรียนเป็นผู้นำและผู้ตามที่ดีอยู่บนพื้นฐานความถูกต้องสามารถนำตนเองไปสู่ความสงบสุข และพัฒนาจิตใจให้มีคุณภาพจิตใจ ที่เข้มแข็งและเป็นสุขอยู่ในสังคมได้อย่างมีความสุข
2. ด้านกิจกรรมเพื่อสังคมและสาธารณประโยชน์โรงเรียนควรมีโครงสร้างการบริหารงานการจัดกิจกรรมเพื่อสังคมและสาธารณประโยชน์ให้มีความเหมาะสมและควรสนับสนุนวัสดุอุปกรณ์ในการจัดกิจกรรมเพื่อสังคมและสาธารณประโยชน์ให้มีความพร้อมเพื่อเป็นการส่งเสริมพัฒนาให้ผู้เรียนมีความรู้ความสามารถและสะดวกในการเข้าร่วมกิจกรรม เป็นการปลูกฝังให้ผู้เรียนตระหนักเล็งเห็นคุณค่าของการใช้เวลาว่างในการทำประโยชน์เพื่อสังคมให้มากยิ่งขึ้นอีกอย่างทางโรงเรียนควรมีสถานที่ที่หลากหลายในการจัดกิจกรรมเพื่อให้ผู้เรียนได้เข้าร่วมกิจกรรมเพื่อสังคมและสาธารณประโยชน์ให้มากยิ่งขึ้น

 **ข้อเสนอแนะในการวิจัยครั้งต่อไป**

1. ควรมีการศึกษาระดับความพึงพอใจของครูที่มีต่อการจัดกิจกรรมพัฒนาผู้เรียนของโรงเรียนคลองบางกระทึกสังกัดสำนักงานเขตพื้นที่การศึกษาประถมศึกษานครปฐม เขต 2
2. ควรมีการศึกษาความต้องการของผู้ปกครองมีต่อการจัดกิจกรรมพัฒนาผู้เรียนของโรงเรียนคลองบางกระทึกสังกัดสำนักงานเขตพื้นที่การศึกษาประถมศึกษานครปฐม เขต 2
3. ควรมีการศึกษาปัญหาในการจัดกิจกรรมพัฒนาผู้เรียนของโรงเรียนคลองบางกระทึกสังกัดสำนักงานเขตพื้นที่การศึกษาประถมศึกษานครปฐม เขต 2

**บรรณานุกรม**

กรมวิชาการ. (2545). **คู่มือปฎิรูปการศึกษา.** กรุงเทพฯ : การศาสนา.

กนกวรรณ ศุภสิริโรจน์. **การศึกษาการดำเนินการจัดกิจกรรมพัฒนาผู้เรียนโรงเรียน สังกัดมูลนิธิแห่งสภาคริสตจักรในประเทศไทย: การศึกษาเฉพาะกรณีโรงเรียนดาราวิทยาลัย**.

 วิทยานิพนธ์ครุศาสตรมหาบัณฑิต จุฬาลงกรณ์มหาวิทยาลัย, 2548.

กนกวรรณ สุภักดี. **ความพึงพอใจของลูกค้าต่อการให้บริการของบริษัทอิออนธนสินทรัพย์ไทยแลนดจำกัด (มหาชน) สาขาอุบลราชธานี**. วิทยานิพนธ์บริหารธุรกิจมหาบัณฑิตมหาวิทยาลัยราชภัฏอุบลราชธานี, 2549.

คติ ปรีชา. **การบริหารกิจกรรมพัฒนาผู้เรียนของสถาบันการอาชีวศึกษาจังหวัดลำปาง**.วิทยานิพนธ์ ครุศาสตรมหาบัณฑิต มหาวิทยาลัยราชภัฏลำปาง, 2550.

คำตัน วิชัยคำจร. **ความคิดเห็นของครูที่มีต่อการบริหารกิจกรรมพัฒนานักเรียนในสถานศึกษาเอกชนขั้นพื้นฐาน สำนักงานเขตพื้นที่การศึกษานนทบุรี เขต 2**.สารนิพนธ์การศึกษามหาบัณฑิต มหาวิทยาลัยศรีนครินทรวิโรฒ ประสานมิตร, 2548.

จรรยา เกษโพนทอง. (2547**). การจัดการกิจกรรมนักเรียนในโรงเรียนมัธยมศึกษา จังหวัดชัยภูมิตามทัศนะของผู้บริหารโรงเรียน หัวหน้ากลุ่มสาระวิชากิจกรรม และครูที่ปรึกษากิจกรรม.**วิทยานิพนธ์การศึกษามหาบัณฑิต มหาวิทยาลัยศรีนครินทรวิโรฒประสานมิตร.

จิราภา มณีวรรณ. (2550). **การออกแบบกิจกรรมเสริมหลักสูตรเพื่อแก้ปัญหาสิ่งแวดล้อมในโรงเรียน ประถมศึกษา.** การค้นคว้าอิสระศึกษาศาสตรมหาบัณฑิต มหาวิทยาลัยเชียงใหม่.

เฉลิมพล พันธ์บัว. **ความสัมพันธ์ระหว่างพฤติกรรมด้านแรงจูงใจและการติดต่อสื่อสารกับบทบาทของผู้บริหารในการจัดกิจกรรมพัฒนาผู้เรียนในสถานศึกษาขั้นพื้นฐาน สังกัดสำนักงานเขตพื้นที่การศึกษากรุงเทพมหานคร**. ปริญญานิพนธ์การศึกษามหาบัณฑิต มหาวิทยาลัยศรีนครินทร วิโรฒ ประสานมิตร, 2549.

ชมัยพร แก้วชิณ. **การประเมินการจัดกิจกรรมพัฒนาผู้เรียนในโรงเรียนเครือข่ายการใช้หลักสูตรการศึกษาขั้นพื้นฐาน พุทธศักราช 2544 สังกัดสำนักงานเขตพื้นที่การศึกษาอุบลราชธานี**.วิทยานิพนธ์ครุศาสตรมหาบัณฑิต มหาวิทยาลัยราชภัฏอุบลราชธานี, 2549.

ชาญชัย เฟื่องกาญจน์. (2550). **สภาพปัจจุบันปัญหาและความต้องการการจัดกิจกรรมเสริมหลักสูตรในระดับมัธยมปลาย โรงเรียนมงฟอร์ตวิทยาลัย.** การค้นคว้าอิสระศึกษาศาสตรมหาบัณฑิต มหาวิทยาลัยเชียงใหม่.

ชไมพร เหล่าพงศ์เจริญ. **ความพึงพอใจของครูผู้สอนในโรงเรียนกลุ่มเครือข่ายโซงศรีวิเชียรอำเภอ น้ำยืน**. อุบลราชธานี: ม.ป.พ., 2550.

ดาริน สุทธิสะอาด. **ปัญหาในการบริหารกิจกรรมพัฒนาผู้เรียนตามหลักสูตรการศึกษาขั้นพื้นฐานพุทธศักราช 2544 ของโรงเรียนประถมศึกษา สังกัดกรุงเทพมหานคร**. วิทยานิพนธ์ศึกษา สตรมหาบัณฑิต มหาวิทยาลัยเกษตรศาสตร์, 2547.

ดวงรัตน์ วิริยะนราทิพย์. (2547). **ปัจจัยที่เกี่ยวข้องกับการจัดกิจกรรมลูกเสือสามัญในโรงเรียนประถมศึกษา ในจังหวัดเชียงใหม่.** การค้นคว้าอิสระศึกษาศาสตรมหาบัณฑิต มหาวิทยาลัย เชียงใหม่.

ทรงพล เทพาคำ. (2540). **แนวทางการพัฒนาบริหารงานกิจกรรมนักเรียนมัธยมศึกษา อำเภอเชียงคำ จังหวัดพะเยา. ;** วิทยานิพนธ์ศึกษาศาสตรมหาบัณฑิต มหาวิทยาลัยเชียงใหม่.

นิโลบล นิ่มกิ่งรัตน์. (2553). **การวิจัยทางการศึกษา.** ภาควิชาประเมินผลและวิจัยการศึกษา คณะศึกษาศาสตร์ มหาวิทยาลัยเชียงใหม่.

นิภา เพชรสม. (2552). **หลักสูตรและการสอนเพื่อพัฒนาศักยภาพของบุคคล.** โครงการตำราวิชาการราชภัฎเฉลิมพระเกียรติ สถาบันราชภัฎเพชรบุรี. ม.ป.ท.

นิศากร คล้ายเอม. **ทัศนคติและความพึงพอใจของลูกค้าสินเชื่อกรุงไทยธนวัฏในเขตกรุงเทพมหานคร**. สารนิพนธ์เศรษฐศาสตรมหาบัณฑิต มหาวิทยาลัยรามคำแหง, 2546.

Assael, H. **Consymer Behavior and Marketing Action**. 6th ed. Cincinnati, OH: International

 Thomson Publishing, 1998.

Best, John W. **Research in Education**. 4th ed. Englewood Cliffs: Prentice-Hall, 1981.

Cowell, D. F. **The Marketing of Service**. London: William Henemam, 1986.

Gilmer, V. H. **Industrial and Organization Psychology**. New York: McGraw-Hill, 1971.

Good, C. V. **Dictionary of Education**. 3rd ed. New York: McGraw-Hill, 1973.

Holloway, John H. **Extracurricular Activities and Student Motivation** (online) 2005 (Cited 2005 May 21). Available from: <http://www.file/result_single_> maincontentframe file/result\_

 single.html. 2002.

Morrissey, Kathleen M. and Ronald Jay Werner-Wilson. **The Relationship between Out - of -**

 **School Activities and Positive Youth Development: an Investigation of the**

 **Influences of Communities and Family**. (online) 2005 (Cited 2005 May 21). Available

 from: http://nvweb.hwwilsonweb.com/hwv/result,2005.

Schmidt, Willard G. “Job satisfaction among Secondary School Administration,” **Dissertation**

 **Abstracts International**. 35(March 1975) : 7583-A.

Sergiovanni, Thomas J. **Factors which Affect Satisfaction and Dissertation of Teacher W. R.**

 **Crano, A. R. and Thomas, A. Ross. Explorations in Educational Administration**.

Queensland: University of Queensland Press, St. Lucia, 1973.

Shelly, M. W. **Responding to Social Change**. Pennsylvania: Down, Hutchison, 1995.